1992 й . ӨДАТУ , технопарк һәм Дәүләт ракета үҙәге инициативаһы буйынса “ Уралдың хәрби-сәнәғәт комплексын Башҡортостан сәнәғәтенең нефть сығарыу , нефть эшкәртеү һәм нефтехимия тармаҡтарына конверсиялау ” төбәк-ара программаһы эшләнә ; 1994 й. технопарк һәм университет базаһында 5-се “ Технопарктар һәм төбәктәрҙең социаль-иҡтисади үҫеше ” халыҡ-ара конф. үткәрелә , уның эшендә Бөйөк Британия , Германия , Канада , Ҡытай , ҡайһы бер БДБ илдәре , Рәсәйҙең төрлө төбәктәре вәкилдәре ҡатнаша ; 1996 й . Рәсәй юғары мәктәбе технопарктарының инновациялы бәләкәй фирмаларының ғилми-техник продукцияһы ҡуйылған 1-се “ Технопарктар — Инновациялар — Конверсия ” махсус күргәҙмәһе , 2007 й . “ Төбәктәрҙең инновацион үҫеше ” инновация-сәнәғәт форумы һ.б. уҙғарыла . Өфө фәнни үҙәгенең һәм Фәндәр академияһының институттары , Мәскәү , Ҡазан , Екатеринбург , Томск ҡҡ. технопарктары , БР һәм Рәсәй предприятиелары менән хеҙмәттәшлек итә .